CELEX: C2007/117/29
Language: et
Date: 2007-05-26 00:00:00
Title: Kohtuasi C-158/07: Eelotsusetaotlus, mille esitas Centrale Raad van Beroep 22. märtsil 2007  — Jacqueline Förster versus IB-Groep

26.5.2007   
            
            
               ET
            
            
               Euroopa Liidu Teataja
            
            
               C 117/18
            
         Eelotsusetaotlus, mille esitas Centrale Raad van Beroep 22. märtsil 2007 — Jacqueline Förster versus IB-Groep
   (Kohtuasi C-158/07)
   (2007/C 117/29)
   Kohtumenetluse keel: hollandi
   Eelotsusetaotluse esitanud kohus
   Centrale Raad van Beroep
   Põhikohtuasja pooled
   
      Hageja: Jacqueline Förster
   
      Kostja: IB-Groep
   Eelotsuse küsimused
   
               1.
            
            
               Kas määruse (EMÜ) nr 1251/70 (1) artikkel 7 kehtib ka tudengitele, kes tulid küll Madalmaadesse ülikooliõpingute eesmärgil ning töötasid piiratud ulatuses õpingute kõrvalt, kuid on nüüdseks töötamise lõpetanud?
            
         
               2.
            
            
               Kas direktiiv 93/96 (2) takistab eelmises küsimuses nimetatud tudengitel nõudmast täielikku õpingute rahastamist tuginedes EÜ artiklile 12?
            
         
               3.
            
            
               
                           a)
                        
                        
                           Kas reegel, mille kohaselt mittetöötavatel Euroopa Liidu kodanikel on ainult siis õigus tugineda EÜ artiklile 12, kui nad on õiguspäraselt viibinud vastuvõtvas liikmesriigis teatud aja jooksul või kui neil oli elamisluba, kehtib ka elamiskulude katteks makstava õppetoetuse osas?
                        
                     
                           b)
                        
                        
                           Kui vastus eelmisele küsimusele on jaatav, siis kas ainult vastuvõtva liikmesriigi kodakondust mitteomavatelt isikutelt on lubatud nõuda seda, et nad oleks riigis viibinud teatud aja jooksul?
                        
                     
                           c)
                        
                        
                           Kui vastus eelmisele küsimusele on jaatav, siis kas EÜ artikliga 12 on kooskõlas viieaastase viibimise nõue?
                        
                     
                           d)
                        
                        
                           Kui vastus eelmisele küsimusele on eitav, siis kui pikka viibimisaega võib nõuda?
                        
                     
         
               4.
            
            
               Kas üksikjuhul piisab ka lühemast õiguspärasest viibimisest, kui on viibimise kestvusest sõltumatuid märke vastuvõtva liikmesriigi ühiskonda ulatusliku integreerimise kohta?
            
         
               5.
            
            
               Kui asjaomased isikud saavad Euroopa Kohtu tagasiulatuva jõuga otsuse alusel tuletada EÜ artiklist 12 seniarvatust kaugemale ulatuvaid nõudeid, siis kas sellega seotud õigustavate tingimuste täitmist saab nõuda ka möödunud aja kohta, kui need tingimused selgusid vahetult pärast otsuse väljakuulutamist?
            
         
      (1)  Komisjoni 29. juuni 1970. aasta määrus (EMÜ) nr 1251/70 töötajate õiguse kohta jääda elama liikmesriigi territooriumile pärast selles riigis töötamist (EÜT L 142, lk 24; ELT eriväljaanne 05/01, lk 32).
   
      (2)  Nõukogu 29. oktoobri 1993. aasta direktiiv 93/96/EMÜ õpilaste õiguse kohta teises liikmesriigis elada (EÜT L 31, lk 59; ELT eriväljaanne 06/02, lk 250).